Az előterjesztést megtárgyalták:

- a Közgyűlés állandó bizottságai

A határozati javaslatot törvényességi

szempontból megvizsgáltam:

 (: Dr. Gaál Róbert :)

 jegyző

# E L Ő T E R J E S Z T É S

**Szombathely Megyei Jogú Város Közgyűlésének 2014. június 19-i ülésére**

Beszámoló Szombathely Megyei Jogú Város Közgyűlése bizottságai

négy évi munkájáról

Magyarország helyi önkormányzatairól szóló 2011. évi CLXXXIX. törvény 57. § (1) bekezdésben foglalt rendelkezés alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.

E felhatalmazás alapján a Szombathely Megyei Jogú Város Önkormányzatának Szervezeti és Működési Szabályzatáról szóló 1/2013.(II.11.) rendelet (a továbbiakban: SZMSZ) 53. § értelmében a Közgyűlés állandó jelleggel az alábbi bizottságokat hozta létre:

1. Pénzügyi, Gazdasági és Jogi Bizottság,
2. Kulturális és Sport Bizottság,
3. Oktatási Bizottság,
4. Szociális és Családügyi Bizottság,
5. Városfejlesztési, -üzemeltetési és Környezetvédelmi Bizottság,

Az SZMSZ 51. § alapján a bizottságok működési szabályait (bizottsági ügyrend) – jogszabályi keretek között – saját maga állapítja meg. Az állandó bizottságok megalakulásukat követően elfogadták saját bizottságuk ügyrendjét. Ebben valamennyi állandó bizottság általános feladatként fogalmazta meg, hogy a tevékenységéről a bizottság ciklusonként egy esetben beszámol a Közgyűlésnek. Szombathely Megyei Jogú Város Közgyűlése 578/2013. (XI.28.) Kgy. számú határozatával hagyta jóvá a 2014. évi munkatervét, melyben 2014. június hónapban szerepel a *„Beszámoló Szombathely Megyei Jogú Város Közgyűlése állandó bizottságai négy évi munkájáról”* című napirend.

Az állandó bizottságok a beszámolóikat elkészítették.

A Közgyűlés az SZMSZ 61. §-a alapján az alakuló ülésén az egyes önkormányzati feladatok hatékonyabb ellátása érdekében létrehozta az Egészségügyi Szakmai Bizottságot, valamint az SZMSZ 65. § (1) bek. a./ pontja alapján a Bűnmegelőzési, Közbiztonsági és Közrendvédelmi Bizottságot. Mindkét bizottság ugyancsak elkészítette a négy éves munkájáról a beszámolóját.

A Közgyűlés állandó bizottságainak valamint az Egészségügyi Szakmai Bizottság és a Bűnmegelőzési, Közbiztonsági és Közrendvédelmi Bizottság négy évi munkájáról készített beszámolóit a Tisztelt Közgyűlés elé terjesztem, és kérem, hogy a beszámolókat megtárgyalni és elfogadni szíveskedjék.

Szombathely, 2014. június „ „

 (: Dr. Puskás Tivadar:)

 polgármester

HATÁROZATI JAVASLAT

…./2014.(VI.19.) Kgy. számú határozat

A Közgyűlés a

1. Pénzügyi, Gazdasági és Jogi Bizottság,
2. Kulturális és Sport Bizottság,
3. Oktatási Bizottság,
4. Szociális és Családügyi Bizottság,
5. Városfejlesztési, -üzemeltetési és Környezetvédelmi Bizottság

valamint a

1. Egészségügyi Szakmai Bizottság
2. Bűnmegelőzési, Közbiztonsági és Közrendvédelmi Bizottság

négy éves munkájáról készített beszámolóit elfogadta.

Felelősök: Dr. Puskás Tivadar polgármester

 a Közgyűlés állandó bizottságainak elnökei

Határidő: azonnal